BOSNA I HERCEGOVINA
REPUBLIKA SRPSKA 
OSNOVNI SUD U BIJELJINI ODJELJENJE U LOPARAMA 
Broj: 80 2 I 004329 24 I 
Lopare, 07.07.2025.godine


[bookmark: _GoBack]Osnovni sud u Bijeljini, sudija Semir Mehanović, u izvršnom postupku tražioca izvršenja „NAŠA BANKA” a.d. Banja Luka, Ul. Ivana Franje Jukića broj l, 78 000 Banja Luka, zastupana po punomoćniku Vesni Stevanović, advokatu iz Bijeljine, protiv izvršenika Jovane Mitrović, Ul. cara Lazara br. 5, 75 240 Lopare JMB: ...........; Zorana Mitrovića, Ul. Cara Lazara br. 5, 75 240 Lopare JMB:.....................; Stojanke Mitrović, Ul. Cara Lazara br. 5, 75240 Lopare JMB:................; radi naplate novčanog potraživanja, vrijednost predmeta spora 18.688,10 KM, izvršenje na osnovu vjerodostojne isprave mjenice, van ročišta donio je sljedeći:


Z A K LJ U ČAK
o prvoj prodaji nepokretnosti

1. Određuje se prvo ročište za javnu prodaju nekretnina usmenim javnim nadmetanjem: 

· upisanih u posjedovni list br. 785/2, bliže označenih kao parcela broj 352/3 SP K.O. Kozjak, u naravi dvorište, površine 336 m2 i stambeno poslovna zgrada površine 114 m2 upisan u z.k. uložal br. 283, sa upisanim pravom svojine u korist izvršenika Jovane Mitrović sa djelom od 1/1, kao i parcela broj 352/3 SP El K.O. Kozjak, u naravi stambeno poslovna zgrada površine 114 m2 upisana u zk. uložal br. 467, sa upisanim pravom svojine u korist izvršenika Jovane Mitrović sa djelom od 1/1, a koje parcele prema identifikaciji parcela starog i novog premjera predstavljaju parcelu označenu kao k.č. br. 380/3 K.O. Lopare Grad, 

1.    Ročište za prodaju nepokretnosti iz tačke 1. ovog zaključka održat će se u petak 29.08.2025.godine  u  13,00 časova, u zgradi Osnovnog suda Odjeljenje u Loparama, soba broj 5, na koje se pozivaju tražilac izvršenja, izvršenik i zainteresovana lica kao kupci.

1.    Vrijednost nekretnina koje su predmet prodaje a koje su  opisane u tačci 1. ovog zaključka ukupno iznosi 92.995,24  KM. 

1.   Zainteresovana lica za kupovinu nepokretnosti iz tačke 1. mogu razgledati nepokretnost svakog radnog dana, počev od 01.08.2025.godine, u vremenu od 10.00 do 12.00 časova. Ako izvršenik ili drugo lice ometa razgledanje nepokretnosti Sud će na zahtjev stranke, koji se može podnijeti 8 dana prije datuma održavanja ročišta,  donijeti zaključak kojim će na trošak tražioca izvršenja odrediti da se izvršenik i to lice udalje s nepokretnosti za vrijeme razgledanja. Zaključak o udaljavanju provodi sudski izvršilac, uz asistenciju policije.  

1.   Na prvom ročištu za prodaju usmenim javnim nadmetanjem nepokretnost se ne može prodati ispod 1/2 utvrđene vrijednosti iz tačke 3.

1.   Na ročištu za javno nadmetanje kao kupci mogu učestvovati lica koja su do početka nadmetanja položila osiguranje koje iznosi 1/10 određene vrijednosti nekretnina, s tim što osiguranje ne može iznositi više od 10.000,00 KM. Prije početka nadmetanja ova lica su dužna Sudu predati dokaz da su osiguranje platili na  na račun posebnih namjena – Depozitni račun osnovnih sudova: žiro račun broj 562-099-8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 10670001 s pozivom na broj predmeta  0043292024, Ponuđačima čija ponuda nije prihvaćena, osim za tri najbolja ponuđača, vratiće se osiguranje odmah nakon zaključenja javnog nadmetanja. Ročište za javno nadmetanje održaće se i kad prisustvuje samo jedan ponuđač.

1.   Ponuđač s najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene Sudu u roku od 30 dana. Ukoliko ponuđač s najvišom ponudom ne deponuje  prodajnu cijenu u ovom roku, Sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču, koji treba da u roku od 30 dana od dana prijema ovog zaključka Sudu deponuje  prodajnu cijenu. Ukoliko drugi ponuđač ne položi cijenu u predviđenom roku, Sud primjenjuje ova pravila i na trećeg ponuđača. U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, Sud će oglasiti da ročište nije uspjelo te će zakazati novo ročište. 

1.    Shodno odredbi člana 75. st. 1. i 2. Zakona o izvršnom postupku, kupac preuzima služnosti i stvarne terete na predmetnoj nepokretnosti. 

1.    Troškovi poreza i takse u vezi s prodajom nepokretnosti plaća kupac.

1. Ovaj zaključak objaviće se na oglasnoj tabli Suda i na VEB stranici, a stranka može, o svom trošku, zaključak objaviti i u sredstvima javnog informiranja.


PRAVNA POUKA:
Protiv ovog zaključka nije dozvoljen pravni lijek.				 Sudija,
				                                                                                    
											     Semir Mehanović
                                                                                                                                           

